Sorolla arriba a la Casa de Cultura en una nova exposició en honor al pintor valencià
2025-07-24

A través del col·lectiu Culturarte, la Casa de Cultura de Burjassot inaugurarà una nova exposició dimarts que ve 17 d’octubre, a les 19.30 hores. En esta ocasió, el genial pintor valencià Joaquín Sorolla serà el protagonista de la mostra que es podrà visitar fins al 3 de novembre, de dilluns a divendres, en l’horari habitual de la Casa de Cultura.

Abans de la inauguració de la mostra, sobre les 18.00 hores, el col·lectiu Culturarte celebrarà, també a la Casa de Cultura, la tertúlia “Un Museu per a Sorolla a València”, a la qual conviden a participar a totes aquelles persones amants de l’obra del pintor valencià.

L’exposició internacional que albergarà la Casa de Cultura és un homenatge a Sorolla, per part de 31 artistes, en el centenari de la seua defunció. Els artistes ofereixen, amb les seues obres, una aproximació al pinto, mitjançant la forma, color o temàtica que a cadascun els ha inspirat, aconseguint crear una variada exposició d’estils personals, conjuminades en una temàtica comuna, tal com han assenyalat els organitzadors de la mostra.